Red Canzian

**Red Canzian**, (Cuinto de Trevixo, 30 novenbre del 1951), el ze un cantante, basista, ghitarista, połistrumentista e produtor discogràfego itałian.
## Biografia
El nase el 30 de novenbre 1951 a Cuinto de Trevizo (TV) in una viła nobiłiar in cui ła só fameja, economègamente non aziada, ła vivea in conpanjia de altre. El pasa ła só infansia a Cuinto e l'adołesensa a Trevizo. El taca sonar ła ghitara in piena epoca beat e inte ła segonda metà dei ani sesanta el partesipa ad alcuni concorsi in Veneto, co'l riva inte'l grupo muzegałe dei Prototipi, formà da alcuni amighi de infansia che i ło convinse a entrar inte'l grupo dopo averlo sentìo cantar. El grupo el se vadanja da viver, par na stajon estiva, inte i łocałi de ła Riviera; a'l ritorno a Trevizo el produtor Pino Massara el deside de canbiar el nome de'l grupo muzegałe in Capsicum Red.

Co'l grupo trevizan Red el pùblega un LP progressive intitołà *[[Appunti par un'idea fissa]]*, venjùo froa inte'l 1972 par l'eticheta Bla Bla (l'istesa de'l primo Franco Battiato sparimentałe). L'ano presedente i Capsicum Red i gaveva publegà do 45 giri (*Ocean* e *Tarzan*) e partesipà a'l Festivalbar 1971; una de łe só canson (*Ocean*) ła zera stà sernìa cofà sigla de'l programa tełevizivo de ła Rai *[[...e ti dirò chi sei]]*, conduzesto da Enza Sampò. A ze pròpio durante el Festivalbar che avien el primo incontro intrà i Pooh e Red, che i sta ore a parlar de mùzega.

Drìoman, a cauza de'l servisio de łeva, alcuni conponenti de'l grupo i ze costreti a łasar el grupo dei Capsicum Red se desfa. Red miłita par un curto parìodo inte i Osage Tribe, può el partesipa a'l provin par entrar a far parte dei Pooh.

### Nei Pooh
#### Ani setanta
El 15 de febraro 1973 el vien convocà dai Pooh, che xe drìo sercàr un basista par sostituir Riccardo Fogli e i ga za vizionà pì de trezento muzicisti. El provin el avien inte ła łisièra de un albergo de Roncobilaccio in cui ghe jera na parte co tantisimi ròdołi de carta izènega e pròpio par cuesto de bona acùstega. Red el se prezenta sensa baso, tutavia ghe xe un un Fender bianco łasà da Fogli: pur non avendo mai sonà el baso, Red mostra de aver sata, e da cuel dì el entra far parte dei Pooh. Tre setemane pì tardi avien el canbio con Riccardo e, daspò un poche de prove a Roncobilaccio e un paro de concerti al Sud, el debuta co na tournée inte i Stati Unii, co brani in scałeta inpararài dopo aver sentìo anca masa volte łe casete de'l grupo. Tornando dai USA, el vien ofisialmente ametesto inte'l grupo.

El ritorno in Itałia porta i Pooh da novo in sała de insizion par *[[Parsifal (album)|Parsifal]]*. Al zòvane debutante Red vien afidàe łe parte vocałe de *Come si fa*, *Solo cari ricordi*, ła prima e l'ùltema strofa de *L'anno, il posto, l'ora*. Drìoman el interpreta *Eleonora mia madre* (co Roby) e *Il tempo, una donna, la città* (co Roby e Dodi) dal disco *[[Un po' del nostro tempo migliore]]*, mentre a cauza dei ràdeghi co Giancarlo Lucariello el se ritrova a no cantar njanca un brano de *[[Forse oncora poesia]]*.

Inte'l 1977 el produze, el sona el baso e scrive alcune canson par el doto Genova & Steffan, el grupo inte'l cuało miłita un só ex conpanjo dei Capsicum Red. Red no'l partesipa a ła łaorasion dei do sìngołi dei Mediterraneo System de Valerio Negrini. El só ròło de autor de łe mùzeghe el scominsia co *Il suo tempo e noi* del 1977, drìoman el porta a Facchinetti el zbòso so cui łaorar de *Il ragazzo del cielo*, na suite rock-progressive che parla de'l primo zvòło trans-oseànego de Lindbergh, includesta inte'l disco *[[Boomerang (Pooh)|Boomerang]]* del 1978.

#### Ani otanta

Ghe va drìo un fiłon che porta a scrivar almanco un brano par album e nase cusì *Susanna e basta* (1979), cantada parò da Dodi e Roby, *Gatto di strada* (1980), *Replay* (1981), *Colazione a New York* (1983), *Lettera da Berlino Est* (1983), *Stella del sud* (1984), *Amore e dintorni* (1986). Inte el 1986 el inside el so primo LP da sołista, intitołà *[[Io e Red]]* e indove partesipa come autori grandi artisti cofà Paolo Conte, Enrico Ruggeri e Roberto Vecchioni.

In sto LP conparise come ospiti anca i altri Pooh, che i sona in alcuni brani o i scrive i testi de alcune canson: el baterista Stefano D'Orazio in *Canzoni par mestiere* e Valerio Negrini in *Noi quelli veri*, *Frontiere*. Inte el brano *Con gli occhi chiusi* se inverte i ròłi: Marco Tansini firma łe mùxiche e Red scrive el testo. No se pol desmentegar *Capita a volte che poi ci si trovi soli*, scrivesta insenbre ad Enrico Ruggeri e cantada come sołista da Red. Łe cantanti femenìne che dota co Red łe xe Loredana Bertè in *Tu no*, Betty Vittori in *Con gli occhi chiusi* e ła conpagna de Red inte ła vita, Delia Gualtiero, in *Noi quelli veri*. Inte el 1986 Red scrive anca el brano *Rosso Natale* inserìo in t'una racolta de artisti vari publegà a fin benefico. El sìngoło *Sogno messicano* vien sernìo da ła RAI come sigla dei Mondiałi de calcio del 1986. So'l fenir dei ani otanta el conpone alcune de łe hit pì sensuałi del grupo: *Città di donne* (1987), *Ti dirò* e *Linea calda*, entrambe del 1988.

#### Ani novanta
El ròło de Red inte i Pooh el ciapa senpre pì spasio e ło mena a firmar inte i ani nonata alcuni dei brani piasè inportanti de ła discografia de'l grupo, scrivesti in cubia col fedełe D'Orazio. E nase el fiłon denomenà  "Canzian-songs" dedicà a ła conpanja Bea, che inte'l fratenpo ła ga ciapà el posto de Delia Gualtiero inte'l cuor de Red: *Stare senza di te* (1992), *Tu dove sei* (1994), *Cercando di te* (1996), *Io ti aspetterò* (1999).

#### Ani 2000
Inte'l 2000 co'l brano *Stai con me* par ła prima volta un sìngoło destinà a'l comersio el ze scrivesto da Red; in presedensa, escludesta *Canterò par te* de Dodi Battaglia insidesta inte'l 1980, i sìngołi i jera senpre stà sernìi intrà i brani de Roby Facchinetti. A *Stai con me* seguono *Portami via* (2001), *Capita quando capita* (2004) e *Il cielo non finisce mai* (2006).

#### Ani 2010
Inte el 2010 Red ga prexentà ła *Fondazione Q*, che ła se ocupa de xovani muxicisti, produxendo sensa fini de łucro el so primo projeto discografego. De sta fondasion, de cui Red xe el diretor, fa parte Elvio Chiatellino e Marina Quadro e ła ga cofà obietivo de "dare un vestito a un cantante che entra nuo" grasie a un team de esperti che juta i xovani artisti presielti a reałixar el pròpio łaoro a 360 grai, da l'aspeto pretamente muxegałe a cueło psicołoxego del star sol palco. Ła Fondasion, par xonta, ga precixà Canzian "no ła ze contro i talent show, ma ghe va a łori in ajuto, ocupandose de serti aspeti che vien a volte łasai fora".

El 24 de avril 2012 vien fora inte łe łibrarìe  *[[Go vedesto sesanta volte fiorir el całicanto]]*, autobiografia inte ła cuała Red se conta par ła prima volta  parlando di sé, de ła so infansia tra Cuìnto de Trevixo e Trevixo, del so mistier de muxicista, de ła so famegia, de łe so pasion, de ła so sielta vegana e dei so sogni.

El 30 de setenbre 2014 ese sol marcà el so segondo album da sołista, dal titoło *[[L'istinto e le stelle]]*. El progeto conprende un cd co 12 brani inediti (mai publegai), un DVD contegnente un docufilm so ła łaorasion de l'album xirà intra Miłan, ła Val Badia e Villa Corner della Regina, visin Treviso, e un łibràtoło de ben 72 pàjine. L'album xe antisipà dai sìngołi *Corro verso te* e *Ogni dì ze un altro dì che ti amo*.

## Dapò i Pooh

### Dal 2018 ai dì nostri
Red Canzian partesipa al Festival de Sanremo 2018 col brano *Ognuno ha il suo racconto*, piasandose in finałe al 15º posto, el brano antisipa el novo album intitołà *[[Testimone del tempo]]*, che xe usìo el 16 de febraro 2018, a l’album seguirà un tour omonemo che ga avuo inìsio el 2 de magio 2018 a Cascina.

Da l'8 de zugno 2018 el xe zurà e coach inte'l programa *[[Ora o mai più (programa tełevizivo)|Ora o mai più]]* so Rai 1, conduzesto da Amadeus. Inte ła prima edision ga come arlevo el cantante Marco Armani, mentre inte ła seconda l'ex conponente dei Gazosa Jessica Morlacchi.

El 31 de łujo el debuta co Red in Blue, un spetacoło inte'l cuało el conta ła so vita traverso łe canson, conpagnà da l'Istituzione Sinfonica Abruzzese direta dal M° Stefano Fonzi e dal trio ritmico conponesto da Phil Mer a ła bateria, Andrea Lombardini al baso, Daniel Bestonzo al pianoforte.

El partesipa a ła rejistrasion del concept album *Hotel Disamore*, de Miki Porru, publegà el 1º de febraro 2019 insieme a Isbella D'emery, Delia Gualtiero, Arianna Cleri, Monia Russo, Paul Manners, Tony Suriano, Paolo Schianchi, Giancarlo Gianise, Alvaro D'apollonio, par el cuało el dezegna ła piantina a l'interno del booklet, el interpreta łe canson *Prima o poi* (insenbre al steso Miki Porru e ai altri ospiti), e *Due parole* (par intièro, co Miki Porru che fa do brevi cori)

El 31 de łujo 2019 el se ezibise in un gran concerto a Marzano di Nola seguio da miàre de persone.

Inte'l 2021 andarà in sena el spetacoło *[[Casanova Operapop]]*, dedicà a ła Venesia del '700, traesto dal romanzo *[[Giacomo Casanova (romanzo)|Giacomo Casanova - La sonata dei cuori infranti]]* de Matteo Strukul.

El vinse ła seconda edizione del programa tełevizivo *[[Il cantante mascherato]]* del 2021, come personajo del Papagało.

## Vita privà

In pasà el ga avùo storie d'amor co Marcella Bella inte'l 1973 "A so stà fidansà co Marcella Bella... ła jera na storia tanto beła, insenbre gavemo fato de łe fughe a Parize un paro de volte, senpre in tren parchè èła no ła vołeva zvołar, co i somejari che ne seguiva sercando de becarne, e nialtri che scanpavimo dadrio dei alberghi... ze stà un grando amor. Mi jero 'pena entrà inte i Pooh, èła ła jera za famoza, a l'epoca ła zera na piavołina, el ze un bełisimo recordo che cato inte łe someje so ła tore Eiffel scatae da altri foresti co ła nostra Polaroid"*, Pooh (a cura de Franco Dassisti), *Quello che non sai*, [[Mondadori Editore|Mondadori]], [[1997]]; pag. 253</ref>, co [[Patty Pravo]] inte'l [[1976]], co [[Loredana Bertè]] inte'l [[1977]], co [[Mia Martini]] e co [[Serena Grandi]].

Red Canzian xe spozà dal 9 de łujo  2000 co Beatrice "Bea" Niederwieser e'l avùo na fia, [[Chiara Canzian|Chiara]], mentre Bea ga un fio, [[Phil Mer|Philipp Mersa]], el cuało po', cuando che'l debutarà inte'l mondo de ła mùzega cofà baterista, se farà ciamar senplisemente Phil Mer.

Chiara, nasùa inte'l 1989 dal primo matrimonio de Red co [[Delia (cantante)|Delia Gualtiero]] (conpagna del muxicista dal 1980 e spozada el 29 de zugno 1986; separai dal 1992), oltre ad èsar ła toza imortałada so ła coertina del cd "Ascolta", inte'l 2008 ła ga ezordìo inte'l mondo de ła mùzega co'l sìngoło "Novembre '96".

Co ła prima mujer Delia, Red ga cołaborà anca muzicalmente, cofà produtor dei so dischi.

Phil, nasùo inte'l 1982 e fiòło de Beatrice, xe baterista de on grupo rock ([[Capsicum Tree]], che xe stai produzesti da Canzian par el so album d'ezordio *Eternal Life*) e turnista: el ga sonà, infati, inte łe toruneè de diversi artisti, tra cui [[Pino Daniele]], [[Patty Pravo]], [[Malika Ayane]], [[Francesco Renga]] e [[Pooh]].

Red ga acuistà i studi de rejistrasion de [[Carimate]] inte i cuałi i [[Pooh]] insideva i dischi, trasformandołi inte i Morning Studios.

Inte'l [[1992]], conplise un łibro so i [[bonsai]] conprà in [[autogrill]], deventa un pasionà de sto setor e 'l deside de publegar un manuałe so ła coltivasion dei bonsai. Inte'l [[1997]] invese el racolie łe so esperiense personałi e łe so conosense so i fiori spontanei in un altro łibro.

Co so fia Chiara e 'l fiàstro Philipp inside el sìngolo *Il calcio del sorriso*, ino de ła scuadra de calcio del [[Associazione Calcio Dilettanti Treviso|Treviso]].

El vive dal [[1986]] in una viła so łe rive del fiume [[Siłe]] a [[Sant'Elena (Silea)|Sant'Elena di Silea]] (TV), so łe cui rive Canzian xe nasùo e cresùo. Dopo èsar stà [[Vezetarianezemo|vezetarian]] par 15 anni, dal 2009 el xe deventà [[Veganismo|vegano]] par motivi etici.

== Discografia ==
* *Io e Red* ([[1986]]) (CGD 20498)
* *L'istinto e le stelle* ([[2014]]) (Blu Notte)
* *Testimone del tempo* ([[2018]]) ([[BMG Rights Management|BMG]])

In pì se recorda i brani drio:

* *Rosso Natale* ([[1986]]). Brano conponesto da Red Canzian, includesto inte ła raccolta *E le stelle stanno a cantare* (CGD COM 20561).
* *Il calcio del sorriso* ([[1998]]). (cd sìngoło Blunotte BSCD 1020). Brano conponesto da Red Canzian e [[Miki Porru]]. Registrà co i fiòłi Philipp e Chiara Canzian, ino de ła scuadra de calcio del . L'ino el ze stà prezentà ofisialmente doménega 22 de novenbre 1998 al stadio Omobono Tenni, in ocazion de ła partìa Treviso-Lucchese, undezèzema zornada de'l canpionato de Serie B.
* *Anima Bianco Verde* ([[2007]]) (cd sìngoło Blunotte	009) el ze l'ino ofisiałe de ła [[Benetton Rugby Treviso]], conponesto da Red par łe mùzeghe e [[Stefano D'Orazio]] par el testo.

== Filmografia ==
* *Si muore solo da vivi*, regia de [[Alberto Rizzi]] (2020)
* *Fratelli Caputo*, regia di [[Alessio Inturri]] - miniserie TV (2020-2021)
* *Il cantante mascherato'' - (2021) cofà concorente e vinsidor

## Notasion


## Altri projeti

## Linganbi foresti